b'\n_START_ARTICLE_\nKorpuso komisaras\n_START_PARAGRAPH_\nKorpuso komisaras (rus. \xd0\xba\xd0\xbe\xd1\x80\xd0\xbf\xd1\x83\xd1\x81\xd0\xbd\xd0\xbe\xd0\xb9 \xd0\xba\xd0\xbe\xd0\xbc\xd0\xb8\xd1\x81\xd1\x81\xd0\xb0\xd1\x80)\xc2\xa0\xe2\x80\x93 politini\xc5\xb3 darbuotoj\xc5\xb3 (komisar\xc5\xb3) karinis laipsnis Raudonojoje armijoje 1935\xe2\x80\x931943\xc2\xa0m., atitik\xc4\x99s armijos karin\xc4\xaf laipsn\xc4\xaf komkoras (nuo 1940\xc2\xa0m. gegu\xc5\xbe\xc4\x97s 7 d.\xc2\xa0\xe2\x80\x93 generolas leitenantas), laivyne\xc2\xa0\xe2\x80\x93 pirmo rango flagmanas bei nuo 1940\xc2\xa0m. gegu\xc5\xbe\xc4\x97s 7 d.\xc2\xa0\xe2\x80\x93 viceadmirolas, valstyb\xc4\x97s saugumo organuose\xc2\xa0\xe2\x80\x93 tre\xc4\x8dio rango valstyb\xc4\x97s saugumo komisaras (nuo 1935\xc2\xa0m. spalio 7 d. iki 1945\xc2\xa0m. liepos 6 d.)._NEWLINE_Auk\xc5\xa1tesnis laipsnis\xc2\xa0\xe2\x80\x93 antro rango armijos komisaras (atitiko laipsn\xc4\xaf antro rango komandarmas), \xc5\xbeemesnis laipsnis\xc2\xa0\xe2\x80\x93 divizijos komisaras (atitiko laipsn\xc4\xaf komdivas)._NEWLINE_Laipsnis \xc4\xafvestas kartu su kitais asmeniniais kariniais laipsniais 1935\xc2\xa0m. rugs\xc4\x97jo 22 d. TSRS CVK ir TSRS LKT nutarimu._NEWLINE_1942\xc2\xa0m. spalio 19 d. VGK nutarimu karini\xc5\xb3 komisar\xc5\xb3 institutas buvo panaikintas. Visi korpuso komisarai gavo armijos ar laivyno laipsnius pagal u\xc5\xbeimamas pareigas.\n_START_SECTION_\nSkiriamieji \xc5\xbeenklai\n_START_PARAGRAPH_\nKorpuso komisaro skiriamieji \xc5\xbeenklai\xc2\xa0\xe2\x80\x93 apykakliniuose antsiuvuose po tris rombus be kariuomen\xc4\x97s r\xc5\xab\xc5\xa1ies emblemos. Antsiuv\xc5\xb3 spalva atitinka kariuomen\xc4\x97s r\xc5\xab\xc5\xa1ies spalv\xc4\x85, antsiuvai su juodais apvadais. Ant abiej\xc5\xb3 rankovi\xc5\xb3 vir\xc5\xa1 rankogali\xc5\xb3 bendras vis\xc5\xb3 politini\xc5\xb3 darbuotoj\xc5\xb3 \xc5\xbeenklas\xc2\xa0\xe2\x80\x93 prisi\xc5\xabta raudona penkiakamp\xc4\x97 \xc5\xbevaig\xc5\xbed\xc4\x97 su pjautuvu ir k\xc5\xabju. 1941\xc2\xa0m. rugpj\xc5\xab\xc4\x8dio 1 d. buvo nurodyta \xc5\xa1iuos \xc5\xbevaig\xc5\xbed\xc4\x97s pavidalo antsiuvus nebene\xc5\xa1ioti.'